Anterior în Serialul Liceul Muzical: Spectacolul…
Lucrurile au luat o întorsătură... Cum se spune? Sinistră.
Nu mai avem unde să fugim
Simt cum umbrele mă sufocă
S-au făcut niște feste...
Maddox!
Unora le-a intrat groaza în oase.
Eu și Gina nu am declarat ce suntem.
O farsă de Halloween?
Ce nu e o farsă... O s-o joc pe Gabriella.
Dar întotdeauna există și lucruri frumoase.
Suntem un cuplu.
Cum?
Dar de Halloween niciodată nu știi ce ai primit
până ce despachetezi la finalul serii.
Doar dacă nu cumva primești baterii. Atunci îți dai seama ușor.
Scuze!
Nu, îmi pare rău.
- Scuze! - Nu.
Caut Samuel Hall.
În regulă.
- Auzi, știi... - Scuze, mă grăbesc.
Mă ajută cineva? Sam Hall? Alo!
Bine. Îl găsesc singur.
Richard Bowen.
Elton John.
Bun-venit la facultate!
SERIALUL LICEUL MUZICAL: SPECTACOLUL
ÎNSCRIERI
Da, nu cred că va fi o zi lungă.
E doar o scenă și mi-am făcut tema la chimie.
Bine. Da. Și eu te iubesc, mami! Pa pa!
Dle director Gutierrez, nu știu ce ați auzit,
dar musicalul merge ca pe roate.
De fapt, diseară repetăm primul act.
Excelent! Deci nu vă deranjează dacă vin și eu la repetiție diseară?
Ca să vă văd în acțiune. Să mă asigur că aveți un soi de cvorum.
Desigur. Și, prin „cvorum”, vreți să spuneți...
Cel puțin opt elevi.
Ne-am bucura să participați.
Grozav! Și, dră Jenn, vreau să știți
că, dacă nu sunt destui participanți diseară,
voi fi nevoit să anulez complet musicalul.
Punând astfel capăt acestui drum destul de bizar pe care l-am parcurs.
O zi bună!
Văd că radiezi.
E umiditatea.
Dar reamintește-mi de ce am zburat tocmai până în Atlanta
ca să venim la universitatea asta! Nici nu e pe listă.
Tocmai asta e ideea, Kourt.
Știu că ești hotărâtă să mergi la o universitate din Ivy League.
Eroina mea a mers la Princeton.
Și mă bucur mult că vrei să-mi calci pe urme,
dar calea asta e a ta acum, nu a mea.
Și sunt așa multe locuri speciale pe lângă universitățile din Ivy League.
- Uite! - Bună!
Bănuiesc că ești Kourtney cu K. Eu sunt Harper Nolan.
Voi fi ghidul tău în campus.
În regulă.
Mă cunosc de foarte mult timp cu mama lui Harper și a acceptat să ne facă turul.
Mulțumesc mult, Harper! Ne scuzi. Vino puțin!
Parcă mi-ai spus că e o vizită informală.
O să ne distrăm. Doi își țin companie.
Iar trei sunt prea mulți, așa că o să vă las singurele.
Ce...
Bine, bine. Hai să începem cu întrebările!
Grozav, fiindcă am o mulțime. În regulă.
Bun-venit în umila mea locuință!
Raftul meu cu cărți, patul meu e acolo. O pernă.
Scaunul de la birou.
Și da, cam asta e tot.
N-ai colegi de cameră?
Sunt asistent cercetător.
Muncesc mult, mă joc și mai mult, n-am fost niciodată mai fericit.
Stai așa, muncești?
Documentarul nu ți-a impresionat tatăl?
Ne-am despărțit pe cale amiabilă.
Sincer, e o schimbare binevenită,
dar înseamnă că am patru slujbe, un orar plin de cursuri,
antrenament cu echipa de ping-pong
și atelier cu grupul meu a cappella, The Blindorphins.
Mi se pare că nu s-a schimbat nimic și ești tot cel mai tare din școală.
Nici vorbă. Sunt tocilarul din grupul meu de prieteni.
Da, te-au dat de gol șlapii Birkenstocks.
Sunt comozi.
Cam tot ce fac e doar pentru mine acum. Deci...
Când mai și dormi?
Când prind un moment printre toate astea și discuțiile cu Val.
Serios?
Da, a fost absolut grozavă în perioada asta.
Mă simt incredibil de norocos.
Chiar arăți bine.
Mersi!
Tu arăți groaznic.
Probabil că ai auzit de ce sunt aici?
Doar că ai nevoie de un prieten.
Și nu-mi pasă cât de departe sunt de Salt Lake, când dra Jenn sună...
Deci, care-i faza?
Chitarele sunt ale tale?
Da, mi-am încercat puțin mâna.
Vreau să te aud.
LISTA SCURTĂ PENTRU REPETIȚII
E incredibil că dl director Gutierrez ar putea anula Liceul Muzical 3.
E clar că musicalul nu se poate face fără mine.
Programul meu de filmare e nebun, dar eu și Ricky am promis
că vom fi Troy și Gabriella anul ăsta.
Și, deși lucrurile sunt cam tensionate între noi,
iar el a dispărut peste noapte și a plecat undeva,
eu nu-mi încalc promisiunile.
Deci, trebuie să fiu disponibilă pentru musical.
Și așa mi-a venit o idee așa nebunească, încât s-ar putea să funcționeze.
Quinn, aveți o clipă pentru o întrebare scurtă?
Actrița principală are 30 de secunde.
Mă uitam la programul meu
și am văzut că toate scenele pe care le mai am,
afară de cântecul cu toată lumea de la marea reuniune, sunt cu Mack
- ... aici, în școală. - După 15 secunde, n-ai întrebat nimic.
Mă întrebam dacă am putea să le filmăm pe bandă rulantă
și să le dăm gata, cum se spune.
Adică azi.
Ce idee palpitantă!
Ascultă, nu doar că nu e treaba ta să organizezi programul de filmare,
dar, ca să le „dăm gata”, am avea nevoie de mult timp
și de actori experimentați, ceea ce voi nu sunteți, sincer vorbind.
Dar G-force s-a descurcat grozav
și cred că echipa de filmare s-ar bucura dacă am încheia mai repede.
Bine, copii, vă dau un sfat grozav. „Nu” este o propoziție completă.
Mersi!
Bine, îmi cer scuze. Probabil că a fost stupid din partea mea
să cred, doar fiindcă Maria Jay a zis că „regia e un sport de echipă”
în articolul de pe prima pagină din The Hollywood Reporter,
că și dv. veți fi la fel de deschisă.
Maria Jay?
Copiatoarea aia care a regizat Aici ne sunt banii?
O umbră palidă a filmului meu de pe locul doi la Sundance,
Unde ne sunt toți banii?
Da, cică actorii i-au cumpărat o Tesla.
- Se aud zvonuri de premii. - Da.
În regulă, fiți atenți la mine! Schimbăm planul.
Astăzi va fi un maraton,
fiindcă eu, Quinn, regizoarea acestui film,
am decis asta singură.
Incredibil!
Da, cântecul s-ar putea să fie groaznic, dar...
Toate cântecele pot fi groaznice, Elton.
Da, așa e.
În regulă. Capodastru.
Capodastru? Ce sofisticat!
Îl sun pe tata, dar niciodată nu vorbim
Nu reușesc să spun ce îmi doresc
Nu, niciodată nu e de ajuns, nu e de ajuns
Când cuvintele nu primesc un răspuns
Deci, îl sun pe tata Dar niciodată nu vorbim
De trecut m-am săturat Prea mult m-a torturat
Sunt prizonierul sentimentelor
Tot spun că mă voi schimba Tot spun același lucru
Nu reușesc să dau uitării, deci...
Vorbește, exprimă-te
Strig cât pot Dar nu se aude absolut nimic
Nu pot să mai stau, trebuie să plec
Nu mai aștept momentul potrivit Căci așa ratez tot, da
Mereu caut scuze, îmi ies de pe buze Le folosesc fără măsură
Pentru toate ocaziile când n-am știut cum
Vorbește
Exprimă-te
- Da, ia pianul! - De ce nu?
Începe tu!
Problemele știu cum să-mi vină de hac
Uneori trebuie să le doborâm
Aș vrea să poată spune ceea ce Nu pot să recunosc
Trebuie să te descarci
Am amuțit Am buzele cusute
Las-o baltă, ce să fac
Acum trebuie să-mi înfrunt sentimentul
Tot spun că mă voi schimba Tot spun același lucru
Nu reușesc să dau uitării, deci...
Vorbește, exprimă-te
Strig cât pot Dar nu se aude absolut nimic
Nu pot să mai stau, trebuie să plec
Nu mai aștept momentul potrivit Căci așa ratez tot, da
Mereu caut scuze, îmi ies de pe buze Le folosesc fără măsură
Pentru toate ocaziile când n-am știut cum Vorbește
Exprimă-te Nu vreau să plec de aici
Nu vreau să fiu o corabie ce se scufundă
Ancora de pe limba mea Nu mă lasă să înot
Nu mai vreau să pierd niciun minut
Nici nu știu de ce-am fost reținut
Șansa asta n-o voi mai primi în veci
Deci, vorbește, exprimă-te
Strig cât pot Dar nu se aude absolut nimic
Nu pot să mai stau, trebuie să plec
Nu mai aștept momentul potrivit Căci așa ratez tot
Da
Mereu caut scuze, îmi ies de pe buze Le folosesc fără măsură
Pentru toate ocaziile când n-am știut cum
Vorbește, exprimă-te
Ultimul an, nu? Îmi amintesc de parcă a fost acum doi ani.
Nu știu ce ți-a spus mama,
dar vizita asta e probabil doar un ocol pentru mine.
Stai să ghicesc!
- Ai printre cele mai mari medii. - Da.
Șefa clasei? Viitoarea șefă de promoție?
Și eu adoram Ivy League.
Știi, mereu am zis că voi ajunge în nord-est.
Serios?
Fiindcă acum văd că ai ajuns chiar aici.
Te înțeleg. Universitățile din Ivy League îți garantează resurse de înaltă clasă,
conexiuni influente, salarii mari de început.
La asta mă refer.
Dar și Lewis ți le oferă.
În plus, aici vei găsi unele lucruri pe care nu le au în Noua Anglie.
Ca de exemplu?
Siri, trimite mesaj clubului de teatru.
„Copilașii mei dragi, cei care încă sunteți în oraș,
„vă rog să nu uitați că repetiția de azi e super importantă.”
Nu, Siri, „super”. Nu mă refer la supă.
Siri! Am vorbit deja despre asta.
Carlos! Scumpule, nu ți-ai aranjat deloc părul
și te-ai îmbrăcat complet în negru. E așa gravă situația cu Seb?
E puțin spus „gravă”, dră Jenn.
Seb al meu drăguț, inocent, care n-ar omorî nicio muscă
mi-a sfâșiat complet inima. Nici măcar nu mai știu cine sunt.
Scumpule, ce vă spun tot timpul?
„Ai încredere în proces”?
Da. Și „Soarele va ieși”.
E devreme.
Bine, ascultați, vă rog! Bună, da!
Astăzi vom încerca să filmăm 22 de pagini.
Dacă ne atingem scopul, vom bate faimosul record
al filmului The Revenant: Legenda lui Hugh Glass,
cu scenele din pădure filmate într-o oră, ursoaica era-n călduri.
Deci, ești gata să-i dăm pe spate?
Azi nu ne jucăm. Trebuie să ne iasă perfect atracția. E singura noastră grijă.
Ca prieteni.
Cei mai buni prieteni.
Scuze, încerc să-mi găsesc motivația pentru atracție.
În regulă. Să-i dăm drumul!
Acțiune!
Mersi că ai acceptat să mă meditezi, Bailey!
A fi membru Mensa nu e doar o onoare, Sam. E un privilegiu.
Bine. De ce mă descurc atât de bine cu numerele,
dar nu reușesc deloc să-mi amintesc când a avut loc bătălia din 1812?
Cred că tocmai ai reușit.
Sigur e o idee bună?
La liceul East toți se simt în siguranță, Sam. Și trebuie s-o dovedim.
Crezi că mesajul ăsta ar putea să schimbe lumea?
ORICINE POATE JUCA BASCHET ȘI APĂREA ÎN SPECTACOL!
Nu știu. Dar știu că tu mi-ai schimbat mie lumea.
Bine. Mi-a ieșit un nouă.
Asta înseamnă unu, doi, trei, patru, cinci, șase, șapte, opt, nouă.
Am mai adăugat trei copii.
Sam, trei copii? Chiar crezi că suntem pregătiți pentru asta?
Iubito, suntem noi doi, suntem Motani. Cât de greu poate să fie ceva?
Postează
Cei doi, cuplul regal de la Hollywood
Vreau să vorbesc cu agentul.
Bine, fă-mi legătura cu celălalt agent.
Salut, Lev, sunt Quinn.
Quinn Robbins.
Da, ascultă, știu care va fi următoarea mea idee măreață.
Nu, nu. Nu trebuie să ne batem capul cu asta. Nu.
Știu deja care vor fi următoarele mele vedete.
Biggie!
Ash, arăți incredibil.
Tu arăți... cosmopolit? E un compliment.
Mersi! Exact asta era intenția mea.
Deci, ce faci aici?
Reuniune familială. Bunica Red împlinește 100.
Nu pare că are mai mult de 80.
Deci te-ai întors, dar nu de tot.
- Exact. - Da.
Ce zici de încă o cafea? Sunt buimăcit din cauza fusului orar.
În ultimul mesaj ai zis că vrei să-mi spui ceva important.
Da.
Ashlyn...
Vara trecută s-a întâmplat ceva
între mine și...
Seb.
- Stai! - Da.
- Tu ești... - Da.
... tipul cu care a înșelat Seb?
Surpriză!
Fantastic! Iubita mea se sărută cu idolul ei din copilărie.
Bine. Mergem să mâncăm?
Te simți bine?
Mă simt grozav. Nemaipomenit.
Asta...
Știu sentimentul.
Sunt alături de tine.
Doar dacă nu vrei să fii singur.
Vara trecută m-am îngrozit
când mi-am dat seama că o iubeam pe Gina.
Și nu m-am gândit nicio clipă că și ea s-ar putea să simtă la fel.
Scuze. Te deranjează dacă vorbesc de asta?
Prea târziu.
Ultimul meu an trebuia să fie cel mai tare.
Eu și Gina, un cuplu. Musicalul. Am compus și un cântec împreună.
Serios?
Totul a fost perfect cam o secundă.
Așa cum a fost cu părinții mei, așa cum a fost cu mine și Nini,
așa cum a fost cu tata și dra Jenn!
Parcă nu avem voie să fim bine decât vreo zece secunde.
După care totul se prăbușește.
Și, apoi, Ginei i se oferă un rol grozav în film
și tipul ăsta, idolul ei din copilărie, stă tot timpul cu ea.
Și... nu știu. Nu vreau să-i stau în drum,
dar nu știu ce să fac decât să mă ascund.
Știi ce vrea ea?
Nu știu. Sunt îngrozit s-o întreb.
Da.
Te îngrozește vreodată adevărul?
Acum, mai puțin.
Știi...
nu răspund la mesajele mamei
fiindcă nu vreau să știu dacă s-a împăcat cu Todd.
Practic, ultimul an mi se duce de râpă,
în loc să mă înscriu la facultăți și să am grijă de note.
Îmi distrage atenția teama de a pierde mai mulți oameni.
Știi...
Am obosit. Am obosit să pierd oameni.
Big Red, Carlos are inima frântă. Cum ați putut?
Crede-mă, mă simt oribil. N-a fost intenția mea.
Bine, ce s-a întâmplat, mai exact?
Ne-am cam... sărutat, la film.
L-ai sărutat pe Seb? Cum?
Nu știu. Îmi era dor de tine. Lui Seb îi era dor de Carlos.
Eu m-am întins după popcorn, el după nachos.
S-a întâmplat atât de rapid!
Vedeam un film cu Harry Styles.
Dar am vorbit apoi și Seb m-a asigurat că nu a însemnat nimic pentru el.
Dar e paralizat de vinovăție.
Și eu eram sigur că n-a însemnat nimic pentru mine. Dar...
Nu știu, probabil că acel moment a adus alte sentimente
la suprafață.
Probabil că e povestea mea de cum am descoperit că sunt bisexual.
Știi... Îmi pare extrem de rău, Ashlyn.
Te simți bine?
Da?
Nu știu.
Ți-o amintești pe Val? Instructor în devenire la Shallow Lake?
Da, era drăguță.
Da, chiar era.
Stai!
Îmi dezvălui orientarea ta? Serios?
Cum te-ai simți în cazul ăsta?
Cred că în idiș cuvântul este kvelling.
Slavă Domnului! Fiindcă...
Am văzut artificii. La propriu.
Și cred că le-am simțit din nou cu fata aia, Maddox,
când... aproape ne-am sărutat.
Aproape te-ai sărutat cu Maddox?
O, Doamne!
Am văzut clar că era îndrăgostită de tine din documentarul Regatul de gheață.
Adică, din trailer. N-am îndrăznit să văd documentarul.
Ash, e incredibil!
Da, e incredibil, și înspăimântător, și multe alte lucruri.
Scuze că nu ți-am spus înainte.
Nu vorbești despre așa ceva prin mesaje.
Mă bucur pentru tine.
Sincer, sunt destul de ușurat.
Mi se pare că și tu.
S-ar părea că ne-am tot îndepărtat de ceva vreme.
Sau poate că doar ne-am îndreptat spre asta.
Oare asta e cea mai frumoasă despărțire din lume?
Cred că da.
Parcă ar fi sfârșitul unei epoci.
O epocă de aur.
Rămânem prieteni, da?
Da, pentru totdeauna.
În regulă. Trebuie neapărat să-i ceri iertare lui Carlos.
Voi vorbi cu Carlos. Dar tu trebuie s-o suni pe Maddox.
Și dacă m-am înșelat?
Adică, eu știu că-mi place de ea,
dar dacă ea crede că suntem doar prietene?
Dar dacă nu te-ai înșelat?
Ashlyn, faptul că ți-am adus flori la premieră anul trecut
a fost cea mai grozavă decizie din viața mea.
Poate că acum e rândul tău să sari.
Eram doar o fată care stătea în fața unui băiat
și-l ruga să aibă destule bomboane de Halloween.
E o cerere chiar rezonabilă.
Vreau o budincă.
Le-am terminat.
Am mâncat 24 de budinci?
Și o cutie de înghețată.
Parcă ar fi iar Halloween.
Repetiția începe într-o oră.
Kourtney e plecată din oraș, iar trei dansatori sunt răciți.
O să fie la limită.
Actorii sunt de încredere. Cu excepția lui Seb.
Scumpule, cum te pot ajuta?
Nu e doar faptul că Seb m-a înșelat. E motivul.
Și l-ai întrebat?
Mă tem de răspuns.
Dacă nu mai e atras de mine?
Numai când mă gândesc, o iau razna.
Știți ce înseamnă să fii gay?
Lumea se așteaptă să ai un trup bine lucrat și dinți perfect albi
și să arăți ca... Nu știu, ca un fotomodel.
Carlos, dragul meu, cred că Seb vede cât ești de minunat,
în interior și pe exterior.
Spuneți-i asta exteriorului meu!
Scumpule, îmi dau seama că problema asta este un proces
și voi fi alături de tine cu mult drag.
Dar, după cum știi, răspunsul nu e niciodată să te ascunzi.
Un negru mai deschis.
Pași micuți.
Încă 56 de minute.
Bine, înghețata aia e legendară. Nu-mi mai trebuie nimic.
Nici nu se compară cu petrecerea de reuniune.
Iar centrul comunitar, doar trecând
prin biblioteca de drept Thurgood Marshall,
m-au trecut fiorii.
E o atmosferă grozavă.
Faptul că Lewis a fost printre primele universități
care au avut un program de afaceri
conceput pentru a sprijini start-upuri inițiate de persoane de culoare e fabulos.
Câte idei am...
Ai auzit de Ayesha Awani?
Designerul influencer formidabil care a cucerit întreaga lume.
Am fost printre primii followeri.
A studiat aici. Hanoracul actual de la Lewis e designul ei.
În regulă. Nu cred că mă așteptam la asta.
Știi, facultatea înseamnă să vezi ce mai există în lume.
Problema e că eu nu mă simt în largul meu „în lume”.
Liceul a fost incredibil.
Mama e sprijinul meu. Mi-am găsit prieteni în clubul de teatru.
Îmi va fi greu să-i las în urmă, orice aș alege.
Lewis mi-a schimbat lumea.
Nu e pe gustul tuturor, dar important e să găsești un loc
unde să poți să fii cu adevărat tu, exact așa cum ești.
Îți poți aranja părul cum îți place aici, nu te judecăm.
Cum am zis, sunt cu mintea deschisă.
E o...
E o decizie importantă.
Nu te presez.
Dar, dacă vrei să te rogi, avem chiar și o capelă.
Mulțumesc, Harper!
Ai numărul meu.
Atenție, vă rog! Tocmai am aflat că Mack și Gina sunt minori.
Deci, legal, trebuie să termine în cinci minute.
Putem s-o facem. Mai avem doar o scenă.
O scenă importantă care necesită mai multe unghiuri
pentru a surprinde gama evident limitată de emoții ale personajului din scenariu.
Am calculat. Nu avem cum să reușim.
Și dacă filmăm continuu?
Fără unghiuri, fără opriri. Am fost asistent coregraf.
Îl pot ghida pe operatorul camerei la fiecare mișcare.
Super! Îmi place să filmăm continuu. E bună ideea!
E practic imposibil de realizat fără o repetiție.
Dar, ținând cont de ce am realizat azi, sigur, haideți să încercăm!
Să te văd, Maria Jay!
Cât de greu poate fi suportul pentru cameră?
Bine, gândește-te că e un vals lent, da?
Doar trei pași odată. Ia-te după mine!
Atenție!
Și...
Acțiune!
În ultimii trei ani am fost împreună.
Și n-aș schimba absolut nimic.
Nici măcar reuniunea, când luasem o pauză
și am dansat cu băiatul ăla, Chester?
Mi-a fost și mai dor de tine.
Dar când am lipsit de la finala concursului tău de mate
pentru a da probă la Olimpiade?
Mă bucur că ai câștigat.
Știi, singurul lucru care mă sperie
e ce se întâmplă când ieși din clădirea asta.
Eu nu sunt speriată. Tu ești al meu, Sam. Iar eu sunt a ta.
Dar tu absolvi anul ăsta, Bailey. Iar eu abia am început liceul.
O să mergi să joci la o facultate sportivă de talie înaltă.
Dacă o să-l uiți pe băiatul ciudat obsedat de științe, de acasă?
Dacă aș face asta, cred că ai inventa un mod să te teleportezi până la mine.
Așa ceva nici nu e posibil.
Hei, eu doar joc baschet. Dar, promite-mi că nici tu n-o să mă uiți!
Liceul East este mare, sunt posibilități nenumărate.
Nu mă interesează să fac senzație.
În plus, sunt prea mândru de faptul că sunt iubitul lui Bailey Johnson.
Și eu sunt mândră.
Tăiați!
Bine, stați! Am reușit?
Și cu asta am încheiat cu Mack și Gina pe ziua de azi.
Parcă au trecut nouă zile.
Bună treabă!
Mulțumesc... Mulțumesc!
Bine, adevăratul motiv pentru care am filmat totul într-o zi...
E pentru că suntem prieteni.
Da. Și, dacă nu reușeam, s-ar fi anulat musicalul nostru școlar.
E mult de explicat, dar...
Mamă?
Nu puteam să ratez marea ta zi.
Ai ratat absolut toate premierele mele.
Da, Hollywood-ul e altceva. Și ai fost incredibilă azi.
Mulțumesc! Acum pot să mă concentrez pe rolul Gabriellei.
Mack, sunt mama Ginei.
- Bună! - Vrei să iei cina cu noi?
Nu, mamă. În 15 minute am repetiție pentru Liceul muzical 3. Și cu siguranță
e ultimul lucru pe care Mack...
De fapt, o masă gătită acasă sună super.
Dar dra Jenn a spus...
Tocmai i-ai salvat musicalul femeii.
Sigur ceilalți pot să-ți țină locul încă o zi.
E dra Jenn. O cheamă dra Jenn.
Gina!
Haideți, Motani!
Kourtney și Ricky nu sunt în oraș.
Kourtney e scutită și Ricky a promis că se întoarce la timp.
Bună!
Îmbrățișare. Ce drăguț că facem asta acum!
Nu m-am bucurat niciodată atât de mult să te văd!
Știți că sunt doar eu, Emmy, nu?
Da. Un membru în carne și oase al clubului de teatru.
Big Red! Cel mai roșcat copil al meu.
Cairo te prinde bine.
Unde sunt ceilalți?
Urmează să vină!
Mă întorc imediat. Mă duc
să dau un telefon rapid care s-ar putea să-mi schimbe viața.
Bună!
Deci, am vești bune și vești rele.
Spune-mi bârfa internațională!
Păi, tipul cu care te-a înșelat Seb am fost...
Nu.
Dar înainte să-mi scoți ochii, să știi că doar ne-am sărutat.
Mi-ai sărutat iubitul?
Dar vestea bună e că nu a însemnat nimic.
Mi-ai sărutat iubitul?
Înseamnă cu sunt doar vești rele.
Îmi pare foarte rău, Carlos.
În regulă. Țin foarte mult la tine, dar nici nu pot să mă uit la tine acum.
O zi bună!
Carlos?
Bună! Scuze, o căutam pe Maddox. Cine e la telefon?
Bună, Madison!
Sunt plin până în gât.
Da.
Nu!
Cred că mai bine plec, înainte să înceapă un muson pe bune.
- Da. - Da?
Îmi pare rău că am venit din senin și mi-am vărsat inima mai devreme.
Nu ți-ai dorit asta. Și...
De fapt, cred că ai terminat de vorbit deocamdată.
Cum?
Ce ar spune Val?
Confirm validitatea a tot ce spui
și nu cred că greșești în legătură cu nimic.
Uau, mersi?
Dar uite adevărul dureros.
M-a distrus când am pierdut-o pe Gina.
Dar tu ești fratele meu, ea era fericită. Așa că am depășit momentul.
Apreciez mult.
Dar sincer, frate, sunt multe lucruri pe care le-aș fi schimbat.
Mi-aș fi dorit să-l înfrunt pe tata mai rapid.
Mi-aș fi dorit să mă distrez mai mult vara trecută.
Am dat-o în bară cu atât de multe!
Habar nu aveam.
Ideea e că uneori lucrurile nu ies bine.
Și tot ce putem face e să lăsăm totul în urmă
și să ne agățăm de speranța a ce urmează.
Știi...
Am încheiat-o cu liceul East.
Și sunt foarte mândru de cine sunt și de cine am devenit.
Și îmi place mult ce a urmat.
Dar, frate, nimic nu se compară cu liceul.
Nimic. Și îți promit
că nu vei mai găsi o altă familie ca Motanii.
Acceptă-i, iubește-i!
Sincer, principalul motiv pentru care mă țin ocupat
e fiindcă îmi lipsesc în fiecare zi. Și ție îți vor lipsi, Ricky.
Îți promit. Absolut fiecare din noi o simțim.
Da.
Și, frate, cred că sunt mulți oameni
care chiar țin la tine.
Dar trebuie să-i lași.
Efectiv trebuie să iei telefonul,
să suni și să nu-ți mai plângi atât de milă.
- Nu asta... - Știi, Gina e nemaipomenită.
Și acum sunt împăcat cu tot ce s-a întâmplat.
Dar Gina n-ar fi cu tine dacă nu ar vedea omul care ai putea fi.
E prea deșteaptă.
Și, dacă dai cu piciorul acum,
dacă renunți, dacă...
Dacă o rănești...
N-o să te iert niciodată.
- Dar... - Serios, Ricky.
Crezi că ești tipul care fuge
și că e o caracteristică a ta de care nu vei putea să scapi niciodată.
Știi, se întâmplă ceva rău și te ascunzi.
Ca la premiera Liceului muzical.
Și e o nebunie faptul că tu crezi că, de fapt, o ajuți pe cealaltă persoană,
dar știi ceva?
De fapt, îi fac rău?
Nu, de fapt îți faci rău ție.
Știi, poți să fii tipul care fuge.
Poți să fii. Sunt mulți astfel de oameni.
Dar o să fie cineva alături de tine?
Ai încă destul timp ca să schimbi asta.
Cum?
Dacă vrei să fii fericit în viitor,
trebuie să vorbești deschis cu oamenii la care ții.
Chiar acum.
Bine.
N-o să mai fug iar. N-o să mai fug de data asta.
Nu mie trebuie să mi-o spui.
EJ... și tu ești fratele meu.
Și acum mă prefac că-ți trag o palmă sau...
Nu, acum mă lași să te îmbrățișez.
De ce n-am fost mai apropiați la liceu?
Nu știu. Poate fiindcă mereu îmi furai iubitele.
Da, bine. Trebuia să strici momentul.
Poftim!
Nu.
Poate o s-o folosești mai mult ca mine.
EJ...
Te rog!
Mulțumesc, frate!
- Te iubesc, frate! - Și eu te iubesc!
Am fost descoperit la un centru de distracție Chuck E. Cheese
când aveam doar trei ani.
Ai avantaje ca vedetă. Dar e și o mare responsabilitate.
În plus, e foarte distractiv, nu?
Sincer, nu ăsta e scopul.
Când te-am văzut azi la filmări mi-am amintit că trebuie să mă forțez
ca să fiu cel mai bun tot timpul.
Sună încântător.
Se pare că ai totul pus la punct.
Cu siguranță. Vedetă de serial la 10, revenire în forță la 17.
Speranța unui premiu Emmy la 19. Dezamăgire la premiile Oscar la 22.
Însurat la 25 și gemeni până la 30.
Dnă Porter, îmi mai dați niște lapte?
Mai rămâne timp și pentru distracție?
Gemenii sunt distractivi.
Mai vrei friptură, Mack?
De fapt, sunt plin.
Dar apreciez mult că ați schimbat câteva ingrediente ca să fie paleo.
Măcar atât puteam face.
Știi, Gina avea o pătură cu fața ta când era mică.
Nu. Mamă!
Mack, ideea e că ești oricând binevenit aici.
Apreciez asta.
Vă plătesc pentru cină prin Venmo sau să vă contacteze echipa mea?
Nu, scumpule. A fost plăcerea noastră.
Mă scuzați.
Mack Alana.
Am observat că te place mult.
Și cum rămâne cu regula ta „fără băieți”?
Pentru un tânăr cu așa o viziune de viitor aș face o excepție.
Scumpo, știi... Pari așa fericită în ultima vreme.
Crezi că mă scol în fiecare dimineață înainte să sune alarma
cu zâmbetul pe buze din cauza lui Mack?
Da.
Adică... Nu știu.
Da. Păi... Știi ceva, nu contează.
De fapt, mamă, sunt multe lucruri pe care nu le știi.
Tot eu sunt. Știu că a trecut doar o zi, dar azi a fost o zi foarte importantă.
Și nu știu ce să fac.
Dar mama mă așteaptă afară
și nu știu dacă să stau, să plec, să mă odihnesc sau...
Sau să sar.
Cred că îmi doresc un semn.
Bine, haideți s-o luăm de la capăt!
O parcurgem toată și gata.
Stai! Ce cântec repetăm?
- Sari. - Bine.
În regulă.
Bine, deci Rosy ar începe să cânte chiar de la început.
Dar cântă și ea până la urmă?
Scuze!
E o capelă deschisă.
Da, îmi place mult cântecul, de asta sunt cu gura până la urechi.
Serios? Știi versurile?
Eu plecam deja.
Avem nevoie doar să ne învățăm vocile.
Bine. Sunt Kourtney, apropo.
Noi suntem Loose Roulettes.
Hai!
Bine. O luăm de la capăt.
- Da. - Bine.
Nu privi în jos
Simte sunetul
Sunetul, sunetul
Sunetul
Inimii tale
Prinzând curaj
Nu e gata
Gata
Dacă nu te temi
Te temi, te temi
Te temi
Să luminezi întunericul Și să strălucești ca speranța
Trebuie să sari
Să sari
Întreaga lume te așteaptă
Sari
Nu mai ezita, sari
Da, sari
Cine vrei să fii
Sari
Se naște din credință
- Sari - Sari
Da, sari
Trebuie să lupți, la fel ca ea
Ca ea, ca ea
Ca ea
Cea care-ți cunoaște valoarea
Ce-i mai bun și ce-i mai rău, ea e acolo
Arată-i că-ți pasă
Oglinda e cel mai vechi prieten
Prieten, prieten
Prieten
Nu te va lăsa să te prefaci Te va împinge până nu mai poți
Și acolo vei ajunge să sari
Întreaga lume te așteaptă
- Nu mai ezita - Sari
Dră Jenn, îmi cer scuze că vă las mesaj, dar nu pot să ajung la repetiție.
Am ceva mai important de făcut în seara asta.
Cine vrei să fii
Sari
Se naște din credință
Sari
Sari, sari
Când genunchii îți tremură
Sari
Când inima ți se zbate, sari
- Sari - Da, sari
Da, sari
Nu ai nicio garanție
Sari
Că vei ateriza în picioare
Doar sari
Da, sari
Ca să ajungi pe malul celălalt
Malul celălalt
Sari ca să vezi cum e să zbori
Cum e să zbori
Putem ajunge sus Cu putere, mai adânc, ca un foc mistuitor
Un foc mistuitor
Chiar dacă lumea e rece
Poți să stai pe umerii mei
Stai pe umerii mei
Nu poți să stai jos
Ridică-te, arată tuturor farmecul tău
Nu te mai ruga dacă nu te temi
Încrede-te în lumină Las-o să te călăuzească
Călăuzească
Trebuie să te lupți dacă vrei să câștigi
Trebuie să te lupți
Nu doar vorbi Ridică-te și începe din nou
Ca să ajungi pe malul celălalt
Nu te mai ruga dacă nu te temi
Ca să ajungi pe malul celălalt
E decizia ta
Da!
- Uau! - Da.
EJ? Salut, eu sunt. Voiam...
Să știi că am venit să vorbesc deschis.
Dar cred că am ajuns prea târziu. Sună-mă, te rog!
Ricky, stai!
I-am spus mamei despre noi.
Îmi pare rău, dră Jennifer. Se anulează musicalul.
Subtitrarea: Ligia Bradeanu